Fietsrit eindig in tragedie vir seun (10) | Maroela Media
Fietsrit eindig in tragedie vir seun (10)
'n Skermskoot in die video waar die kragkabel getoets word. Die skakel na die video volg onderaan die berig.
Jaden Landsberg (10), 'n leerder aan Laerskool Lydenburg, is Vrydag dood toe hy in dié Mpumalanga-dorp gaan fietsry het.
Die Steelburger/Lydenburg News-gemeenskapskoerant berig Jaden het Vrydag saam met maatjies gaan fietsry toe hy glo doodgeskok is toe hy deur 'n groot poel water gery het waarin 'n ontblote gelaaide kragkabel gelê het.
Die voorval het op die hoek van Rivier- en Lombaardstraat plaasgevind.
Volgens ooggetuies het Jaden se maatjies hom uit die water probeer haal, maar hulle kon nie daarin slaag nie, want "die water het hulle geskok".
Beamptes van Phoenix Security was omstreeks 17:00 op die toneel en het saam met 'n inwoner, Tiaan Erasmus, dadelik noodhulp begin toepas terwyl hy na 'n plaaslike mediese sentrum geneem is. Dokters het onverpoos sy lewe probeer red, maar hy is by die sentrum dood verklaar.
Die Phoenix-veiligheidsbeamptes en elektrisiëns van die Thaba Chweu-munisipaliteit is terug na die toneel waar die munisipaliteit se elektrisiëns glo bevind het dat die kragdraad nie gelaai was nie.
'n Private elektrisiën is ontbied om 'n tweede mening te gee. Hy kon, op video, vasstel dat die 230 volt-kabel wel gelaai, oftewel "lewendig" was.
Die video is aan Steelburger/Lydenburg News, wat deel is van die Laevelder-groep, verskaf. Kyk die video hier.
Bron: Steelburger/Lydenburg News
OPVOLG: [Video] Gemeenskap rou ná seun op fiets doodskok
Gesin saam in ongeluk: Ma, dogtertjie (4) sterf
Dis so hartseer, en so onnoodig. Ouers wat nou deur soveel seer moet gaan. My hart gaan vir hulle
Ag dis so hartseer!!!! My seun is nou 5 mnd weg en dis loutere hel. Ek is n groot uitgevrete man maar ek is geknak!!! Hoekom gebeur dit ??? Hoe meer ons vra hoe meer word gevat! My hart is met jou ma, mooi woorde help nie. Ek as pa is jammer maar ek is te rou om jou te vertroos met valse woorde en aanhalings. Baie sterkte voorentoe! ?
En mun probeer keer vi hul wickets. Hu dom dink hul is di mense. Ammal heti net een brein sel ni. Dankie vi tweede opinie. Strongs vi gesin van seun
Dis al wat elke dag vir 22 jaar op die Anc se CV by kom. Hoe maak ons vrede met wat in ons woongebiede elke dag gebeur.